ईस्ट जोन 129 पर ऑल आउट; सौरभ कुमार ने लिए 8 विकेट
सेंट्रल जोन ने दलीप ट्रॉफी का क्वार्टर फाइनल मुकाबला जीत लिया है। टीम ने अलुर में ईस्ट जोन को दूसरी पारी 129 रन पर ऑलआउट किया ओर 170 रन से मुकाबला जीत लिया। सेंट्रल जोन से लेफ्ट आर्म स्पिनर सौरभ कुमार ने 8 विकेट लिए।Duleep Trophy Quarter Final Central Zone Win By 170 Run
सेंट्रल जोन ने दलीप ट्रॉफी का क्वार्टर फाइनल मुकाबला जीत लिया है। टीम ने अलुर में ईस्ट जोन को दूसरी पारी 129 रन पर ऑल आउट किया ओर 170 रन से मुकाबला जीत लिया। सेंट्रल जोन से लेफ्ट आर्म स्पिनर सौरभ कुमार ने 8 विकेट लिए।
दूसरे क्वार्टर फाइनल में नॉर्थ जोन ने नॉर्थ-ईस्ट जोन को 511 रन के बड़े अंतर से हरा दिया। टीम से पहली पारी में 150 रन बनाने वाले निशांत सिंधु प्लेयर ऑफ द मैच रहे।
QF-1: ईस्ट जोन से कोई 25 रन भी नहीं बना सका
दलीप ट्रॉफी मुकाबले कर्नाटक में जारी है। अलुर में पहला क्वार्टर फाइनल ईस्ट और सेंट्रल जोन के बीच खेला गया। मैच के चौथे दिन ईस्ट जोन को 300 रन की जरूरत थी, लेकिन टीम पहले सेशन में ही 129 रन बनाकर ऑल आउट हो गई। सेंट्रल जोन से सौरभ कुमार ने 8 विकेट लिए। वहीं आवेश खान और शिवम मावी को 1-1 विकेट मिला।
ईस्ट जोन से आकाश दीप ने सबसे ज्यादा 24 रन बनाए, बाकी बैटर्स 20 रन का आंकड़ा भी पार नहीं सके। टीम के शांतनु मिश्रा ने 18, अभिमन्यु ईश्वरन ने 11, सुदीप कुमार घरामी ने 0, अनुस्टुप मजूमदार ने 13, शाहबाज अहमद ने 18, रियान पराग ने 14, कुमार कुशाग्र ने 0, मणिशंकर मुरासिंह ने 12, शाहबाज नदीम ने 14 और ईशान पोरेल ने 0 रन बनाए।
2 ही बैटर्स ने मैच में फिफ्टी लगाई 
टॉस जीतकर पहले बैटिंग करने उतरी सेंट्रल जोन की टीम पहली पारी में 182 रन ही बना सकी। टीम से कोई भी बैटर फिफ्टी नहीं लगा सका। मणिशंकर मुरासिंह ने 5 विकेट लिए। ईस्ट जोन अपनी पहली पारी में 122 रन ही बना सका। आवेश खान और सौरभ कुमार ने 3-3 विकेट लिए।
सेंट्रल जोन से दूसरी पारी में हिमांशु मंत्री ने 68 और विवेक सिंह ने 56 रन बनाए। टीम का कोई अन्य बैटर 32 से ज्यादा रन नहीं बना सका और टीम 239 रन पर ऑल आउट हो गई। ईस्ट जोन से ईशान पोरेल और शाहबाज अहमद ने 3-3 विकेट लिए।
पहली पारी में 60 रन की बढ़त और दूसरी पारी में 239 रन बनाने के बाद सेंट्रल ने ईस्ट जोन को 300 रन का टारगेट दिया। लेकिन टीम आखिरी पारी में 129 रन ही बना सकी और मैच हार गई।
QF-2: नॉर्थ जोन 511 रन से जीता 
बेंगलुरु में नॉर्थ जोन ने दूसरा क्वार्टर फाइनल मुकाबला जीत लिया। टीम ने नॉर्थ-ईस्ट जोन को 511 रन से हराया। नॉर्थ जोन से 3 खिलाड़ियों ने शतक लगाए, निशांत सिंधु ने सबसे ज्यादा 150 रन बनाए। उन्होंने दूसरी पारी में 2 विकेट भी लिए। इस प्रदर्शन के लिए उन्हें प्लेयर ऑफ द मैच चुना गया।
पुलकिंत नारंग ने 4 विकेट लिए
नॉर्थ जोन ने अपनी पहली पारी 540 और दूसरी 259 रन पर डिक्लेयर की। नॉर्थ-ईस्ट जोन की टीम पहली पारी में 134 रन पर ऑल आउट हो गई। 666 रन के टारगेट के सामने टीम दूसरी पारी में भी 154 रन ही बना सकी। पुलकित नारंग ने 4 विकेट लिए।
पढ़ें दूसरे दिन का हाल... 
नॉर्थ जोन ने 540 रन बनाए, 3 खिलाड़ियों के शतक
दलीप ट्रॉफी मुकाबलों के दूसरे दिन गुरुवार को सेंट्रल जोन और नार्थ जोन ने दबदबा बनाए रखा। अलुर में सेंट्रल ने ईस्ट जोन पर 124 रन की बढ़त बनाई। बेंगलुरु में नॉर्थ जोन ने 540 रन पर अपनी पहली पारी डिक्लेयर की। दूसरे दिन का खेल खत्म होने तक नार्थ ईस्ट जोन ने 65 रन तक 3 विकेट गंवा दिए। मैच रिपोर्ट पढ़ने के लिए यहां क्लिक करें...
पहले दिन का हाल...
ध्रुव शोरे का शतक; सेंट्रल जोन ऑलआउट
बुधवार को दलीप ट्रॉफी के 2 क्वार्टर फाइनल मुकाबलों में पहले दिन का खेल हुआ। नॉर्थ जोन से ध्रुव शोरे ने शतक लगाया, टीम ने पहले दिन 6 विकेट पर 306 रन बनाए। दूसरे क्वार्टर फाइनल में सेंट्रल जोन की टीम 182 रन पर ही ऑल आउट हो गई। पढ़ें पूरी मैच रिपोर्ट...